open-index/open-wikipedia-markdown huggingface dataset:
Hellikon

## Pri la komunumo 
** Hellikon** estas komunumo en la distrikto Rheinfelden de Kantono Argovio, Svislando. Ĝi havis 766 loĝantojn je la 31-a de decembro 2008.

## Geografio 
Hellikon situas en la okcidenta parto de la Frick-Valo sur la nordorienta deklivo de la Tavolĵuraso en la supra parto de la *Möhlinvalo*. Ĝin trafluas la rivereto *Möhlinbach*.

## Najbaraj komunumoj 
La komunumo Hellikon limas en nordokcidento al Zuzgen, en nordoriento al Obermumpf, en oriento al Schupfart, en sudo al Wegenstetten, en sudokcidento al Hemmiken (Kantono Bazelo Kampara), kaj en okcidento al Buus (Kantono Bazelo Kampara).

## Trafiko 
La vilaĝo estas konektita al la publika trafikreto per la poŝtaŭtolinio de Möhlin al Wegstetten. La plej proksimaj konektoj al la nacia aŭtoŝoseo A3 situas apud Rheinfelden kaj Eiken.

## Historio 
La unua dokumenta mencio de Hellikon datiĝas el la jaro 1277 kiel *Hellincon*. Ĝis la konkero fare de la napoleonaj trupoj en la jaro 1797 la regiono de Hellikon apartenis al la habsburga senjorujo Rheinfelden. Hellikon kiel propra politika komunumo estis formita en la jaro 1803, kiam la Frick-Valo estis integrita al la svisa Kantono Argovio.

## Eksteraj ligiloj 
* Oficiala retejo de la komunumo Hellikon
* Hellikon en la Historia Leksikono de Svislando
Ledeč nad Sázavou

**Ledeč nad Sázavou** ( respektive plene *Ledetsch an der Sasau*) estas urbo en Ĉeĥio. La urbo troviĝas en la regiono Vysočina. Sur 2211 hektaroj vivas  ().

## Historio 
La unuaj skribaj mencioj de la loko devenas el la 12-a jarcento. Ili raportas de la regado de Sigmund de Ledeč. Dum la epoko de la husmovado la urbo estis ano de la kalikstanoj. La tiamaj regantoj de la urbo subskribis plendleteron kontraŭ la brulmortigo de Jan Hus. Pro partopreno de la kamparano Trčka von Lípa dum la konspiro de Waldstein en 1634 la areoj estis konfiskitaj kaj disdonitaj. Ledeč iris al la nederlanda aventuristo Adrian van Enkenvoirt. Lin sekvis la familioj Thun kaj Věžníkov. En 1753 imperiestrino Maria Theresia aĉetis la urbon de Ignaz von Koch. Ŝi starigis sur la samnoma kastelo grandbienon por malriĉiĝintaj nobeloj. Ekde 1918 la ŝtato transprenis la administradon.

## Partoj de urbo 
* Habrek
* Horní Ledeč
* Ledeč nad Sázavou
* Obrvaň
* Souboř
* Sychrov
* Vrbka

## Loĝantaro 
## Vidindaĵoj 
* Kastelo Ledeč
* Somera kasteleto de Thun (Thunovský letohrádek), frubaroka konstruaĵo oriente de la kastelo (1685-1694). Konstruintoj estas Michael Oswald von Thun kaj lia frato Johann Ernst von Thun, ĉefepiskopo de Salzburg.
* Preĝejo de la sanktuloj Petro kaj Paŭlo sur la maldekstra bordo de la rivero Sázava el la 14-a jarcento
* Burĝodomoj en la urbocentro
* Tombejopreĝejo Sankta Triunuo de 1585.
* Sinagogo de 1739 kaj juda tombejo de 1601, apartenas al la plej antikvaj en Bohemio.
* La statuoj de Sankta Maria de Jakub Teplý el 1770, Jan-Hus-monumento de Rudolf Kabeš el la jaro 1926.

## Famuloj 
* Vojtěch Ivanovič Hlaváč (n. 1849; m. 1911), komponisto, profesoro de la universitato de Sankt-Peterburgo, harmoniumkonstruisto
* Marie Hermannová (n. 1837; m. 1889), patrino de la komponisto Gustav Mahler
* Zdeněk Matěj Kuděj (n. 1881; m. 1955) - romanverkisto, rakontisto
* Jan Šeba (n. 1886; m. 1953), soldato, politikisto, kunlaboranto de Tomáš Garrigue Masaryk kaj Milan Rastislav Štefánik
* Lev Sychrava (n. 1887, m. 1958), politikisto, redaktisto, verkisto.


Kategorio:Urboj en distrikto Havlíčkův Brod
Kategorio:Municipoj en distrikto Havlíčkův Brod
Kategorio:Urboj en Bohemio
Kategorio:Setlejoj en Montetaro Křemešník
Nemčavci

**Nemčavci,** hungare **Lendvanemesd** estas malgranda vilaĝo en Slovenio en provinco Prekmurje, en statistika regiono Pomurske, en Urba municipo Murska Sobota.
eta|dekstra|280px|Municipo Murska Sobota en Slovenio, kie Nemčavci troviĝas

## Bazaj informoj 
* Areo: 3&nbsp;km²
* Alto super marnivelo: 192 m
* Koordinatoj: 
* Loĝantaro: 260
* Poŝtkodo: 9000
* Aŭtokodo: MS

## Situo 
Nemčavci situas sur tre mildaj deklivoj, laŭ traira flanka vojo.

## Historio 
Ĝis fine de la 1-a mondmilito la vilaĝo apartenis al Hungara reĝlando, al Vas (reĝa departemento), al distrikto de Muraszombat, poste al Reĝlando de serboj, kroatoj kaj slovenoj, ekde 1929 al Jugoslavio. En 1941 la germana armeo senbatale okupis la komunumon kaj post 10 tagoj transdonis ĝin al Hungario. Ĝis 1945 tio estis parto de Hungario, ekde 1991 de Slovenio.

## Fontoj 
* slovena Vikipedio
* w.ms.sik.si
* w.geopedia.si

Kategorio:Vilaĝoj de Slovenio
Moriles

**Moriles** estas vilaĝo kaj municipo de la Aŭtonoma Komunumo Andaluzio, en la provinco Córdoba, sude de Hispanio.
La areo de la municipo estas 19 km2 kie loĝas 3989 geloĝantoj, do loĝdenso estas 209,9 loĝ./km2.
Moriles situas je 65 km de la provinca ĉefurbo Córdoba.

## Demografio
Laŭ statistikoj de la andaluza registaro (SIMA, 2007) la 3989 geloĝantoj de la municipo **Moriles** estas 2000 inoj kaj 1989 viroj. En la vilaĝo loĝas 3887 geloĝantoj, kaj aliaj 102 geloĝantoj loĝas dise en kamparo. Lasta konata nombro de naskiĝoj po jaro estis 50, 27 inoj kaj 23 viroj, kaj mortis 27, 7 inoj kaj 20 viroj. Tiel la natura kresko estis 23 (0.6%). La laborkapabla loĝantaro estis 1708 homoj (42.8%).

## Vinkulturo
En tiu ĉi urbo kaj en Montilla estas produktata la vino kun Nomo de Origino Montilla-Moriles, kies teritorio inkludas ankaŭ aliaj municipoj de la provinco: Doña Mencía, Montalbán de Córdoba, Monturque, Nueva Carteya kaj Puente Genil, kaj parte Aguilar de la Frontera, Baena, Cabra, Castro del Río, Espejo, Fernán-Núñez, La Rambla, Lucena, Montemayor kaj Santaella.  

## Eksteraj ligiloj
*Moriles - Statistikoj en *Sistema de Información Multiterritorial de Andalucía*.
 
## Referencoj
Kategorio:Municipoj de Andaluzio
Kategorio:Geografio de Andaluzio
Seksuma turismo

[eta|*Soi Cowboy*, [ruĝluma kvartalo en Bangkok]]
[eta|*[De Wallen*, la ruĝluma distrikto de Amsterdamo, ofertas agadojn kiel laŭleĝa prostituado kaj kelkaj kafejoj vendantaj kanabon. Ĝi estas unu el la ĉefaj vidindaĵoj.]]
[eta|El la dokumenta filmo *Ukrainio ne estas bordelo*. Feminisma aktivula grupo Femen protestas kontraŭ la pliiĝo de seksa turismo en [Ukrainion.]]
La **seksuma turismo** estas fakto vojaĝi por la celo de seksumadoj (plej ofte pagataj) kun la loĝantoj de aliaj lokoj.

Tiuj loĝantoj povas esti kun profesiuloj (prostituito), aŭ neprofesiuloj, sen risursoj, kiuj provas lukri monon.

La **seksumaj turistoj** estas plimulte viroj el okcidentaj landoj (aŭ industrilandoj) irante al evolulandoj aŭ
triamondaj landoj. Sed kelkaj virinoj vojaĝas al afrikaj landoj aŭ Antiloj, kie junaj viroj vivtenas sin per servoj al ili.

Iuj landoj (kiel Brazilo, Tajlando kaj pli frue, Maroko) leĝofaras kontraŭ tia turismo, kiun oni taksas malmorala. Sed la malfacilo kontroli, la korupto, kaj ĉefe la malriĉeco faras, ke la leĝo estas facile ĉirkaŭturnata.

Iuj **seksumaj turistoj** serĉas seksumon kun infanoj, kio estas krimo de seksatenco kontraŭ neplenaĝuloj. Por malhelpi tiun fenomenon, iuj landoj kiel Kanado, Francio kaj Belgio faris leĝojn por puni siajn ŝtatanojn pro tiaj krimoj faritaj en ajna lando, aŭ eĉ (ekzemple Svisio) por puni iun ajn, kiu faris tian krimon kaj rezidas sur ĝia teritorio.

## Vidu ankaŭ 
* *De Wallen*

## Eksteraj ligiloj 
* El "*Le Monde diplomatique*" en esperanto 
* El "*Le guide du Routard*" (france)
* Strategio kontraŭ la seksa turismo (germane) 

Kategorio:Homaj rajtoj
Kategorio:Prostituado
Kategorio:Seksa konduto
Varmointerŝanĝilo

eta|300ra|Sekco de varmointerŝanĝilo de tubara tipo. Anglalingva terminaro.
La **varmointerŝanĝilo** (ankaŭ **varmotransdonilo**) estas aparato, kiu varmon t.e. varmoenergion transdonas de unu materialfluo al alia.

Oni dividas la varmointerŝanĝilojn jene:
* **rekta varmotransdono** baziĝas je kombinita varmo- kaj materialtransdono ĉe divideblaj materialfluoj. Ekzemplo estas la malseka malvarmiga turo, kiu uzas akvon.
* **nerekta varmotransdono** estas karakterizata je tio, ke la materialfluo okazas dividite per varmotralasa muro. Ekzemplo estas la malvarmigiloj en la aŭtomobiloj.
* **duonrekta varmotransdono** eluzas la proprecojn de varmorezervilo. Tiam ambaŭ materialoj kontaktas la varmorezervilon en diversa tempo, tiel la rezervilo unufoje varmiĝas kaj poste malvarmiĝas. Ekzemplo por tio estas la varmorado (rotacianta).

La materialfluo povas okazi paralele kun aŭ kontraŭ kaj kruce. La paralele kunfluanta materialo povas plej efike transdoni la varmon.

La ekstera ŝelo de la varmotrandonilo povas konsisti plej ofte el metalo (kupro, aluminio, nobla ŝtalo), emajlo, plasto, vitro aŭ silicia karbido.

## Vidu ankaŭ 
* Konduktilo
* Radiadilo
* Varmotransdono
* Varmotransigilo

Kategorio:Varmotekniko
Kontraŭ-Drinkeja Ligo

La **Kontraŭ-Drinkeja Ligo** () estis la gvidanta lobia organizo por alkoholmalpermeso en Usono en la frua 20-a jarcento. Ĝi havis fortan apogon en la usona sudo kaj en nordaj ŝtatoj inter fervoraj religiuloj. La organizo monitoris la leĝfaradon kaj oni ekzamenis kiu kiel voĉdonos kaj ne okupiĝis pri tio, ĉu drinkas la la voĉdonanto aŭ ne.

La societo estis fondita en Oberlin, Ohio en 1893, ĝia influo rapide larĝiĝis. Ĝi estis en 1895 nacia organizo kaj baldaŭ iĝis la plej grava kontraŭalkoholaĵa lobio en Usono, malgravigante la organizojn Woman's Christian Temperance Union kaj Prohibition Party. Ĝia triumfo estis la tutnacia malpermeso, enigita en la konstitucion, kiel 18-a aldono en 1920. La malpermeso ĉesis en 1933.

La organizo estis konstruita desupre, ĝia unua gvidanto estis Howard Hyde Russell (1855-1946). La sidejo de la organizo estis Vaŝingtono ĝis 1909, poste Westerville (Ohio), which had a reputation for temperance. Ili elsendis de tie 40 tunojn da leteroj po monato.

La plej grava gvidanto de la movado estis Wayne Wheeler, dum Ernest Cherrington kaj William E. Johnson ("Pussyfoot" Johnson) estis grave influaj kaj fortaj personoj.

La Ligo uzis politikan premon je (kontraŭ) prezidenta kandidato Al Smith, kiu en 1928 opoziciis la malpermeson.

## Nuna historio 
Pri la historio de la Ligo memorigas la Westerville Public Library. La ligo havis la nomojn Temperance League (1948-50), National Temperance League (1950-64) kaj American Council on Alcohol Problems ekde 1964. Ĝi restis fidela al la originalaj celoj.

Kategorio:Historio de Usono
Kategorio:Ne-registaraj organizaĵoj
Atajaloj

eta|atajala virino
La **atajaloj** (ĉine 泰雅族) estas la dua plej granda indiĝena nacia minoritato en Tajvano (post la amisoj). Ili parolas aŭstronezian lingvon nome atajala lingvo en 32 dialektoj. La vorto "atajal" signifas „vera homo“ aŭ „kuraĝa viro“.

La ĉirkaŭ 90.000 atajaloj (stato 2000) vivas en norda parto de la tajvana centra montaro kaj donas ĉirkaŭ kvaronon de la indiĝenaj popoloj en Tajvano. Grava loko en ili setla areo estas *Wulai* en suda distrikto Taipeh.

Kategorio:Etnoj en Tajvano
Kategorio:Indiĝenoj de Tajvano
Peñarroya-Pueblonuevo

**Peñarroya-Pueblonuevo** estas urbeto kaj municipo de la Aŭtonoma Komunumo Andaluzio, en la provinco Córdoba, sude de Hispanio.
La areo de la municipo estas 63&nbsp;km2 kie loĝas 11918 geloĝantoj, do loĝdenso estas 189.2 loĝ./km2.
Peñarroya-Pueblonuevo situas je 79&nbsp;km de la provinca ĉefurbo Córdoba.

## Historio
La municipo memstariĝis en 1927, dank'al unuiĝo de du municipoj, kiuj loĝlokoj nuntempe situas kunigitaj: **Peñarroya** kaj **Pueblonuevo del Terrible**.
*Peñarroya* (ruĝa monto, dekstre en la blazono) jam aperis dum la 13-a jarcento, kaj sendependiĝis de la municipo de Belmez en 1886. *Pueblonuevo del Terrible* aperis dum la 19-a jarcento, kiel loĝloko apud minejo (vidu maldekstron de la blazono) kaj sendependiĝis de Belmez jam en 1884.

## Demografio
Laŭ statistikoj de la andaluza registaro (SIMA , 2007) la 11918 geloĝantoj de la municipo **Peñarroya-Pueblonuevo** estas 6177 inoj kaj 5741 viroj. En la urbeto loĝas 11906 geloĝantoj, kaj aliaj 12 geloĝantoj loĝas dise en kamparo. Lasta konata nombro de naskiĝoj po jaro estis 82, 36 inoj kaj 46 viroj, kaj mortis 153, 75 inoj kaj 78 viroj. Tiel la natura kresko estis -71 (-0.6%). La laborkapabla loĝantaro estis 4255 homoj (35.7%).

## Vidu ankaŭ
* Avram Benaroja
* Peñarroya-Pueblonuevo (stacidomo)

## Eksteraj ligiloj
*Peñarroya-Pueblonuevo  - Statistikoj en *Sistema de Información Multiterritorial de Andalucía*.
 
## Referencoj

Kategorio:Municipoj de Andaluzio
Kategorio:Geografio de Andaluzio
Ol Doinjo Lengai

La **Ol Doinjo Lengai** aŭ **Ol Doinyo Lengai** estas aktiva vulkano de la orientafrika Granda Rifto, en norda Tanzanio. Ĝi situas ĉirkaŭ 120&nbsp;km nordokcidente de Arusha ĉe la Lago Natron.

En la masaja lingvo *Ol Doinyo Lengai* signifas *Diomonto*. La vulkano altas ĉirkaŭ 2960 metrojn kaj por la masajoj estas sidejo de ilia dio Engai kaj la vulkanaj erupcioj, ellasoj simbolas la koleron de la Dio.

maldekstre|eta|Erupcio en 1966
La Ol Doinyo Lengai estas la sola vulkano de la mondo, kiu liveras karbonatitan lafon. Tiu lafo estas tre flua, havas la viskozecon de la akvo. La rigidiĝinta lafo havas malhelan koloron, kiu rapide helbruniĝas. La vulkana lafo atingas maksimume 590&nbsp;°C kaj tio estas relative malalta temperaturo kompare al aliaj vulkanoj.

dosiero:lava_lengai.jpg|Rigidiĝinta lafo, aŭgusto 2001
dosiero:hornito_lengai.jpg|Kameneto (hornito)

Kategorio:Vulkanoj en Tanzanio
Voronja-kaverno

**Voronja-kaverno** (ankaŭ *Krubera-kaverno*) estas kaverno en Abĥazio, Kartvelio. La kalkŝtona kaverno troviĝas en la Arabika Masivo en okcidenta Kaŭkazo. Ĝi estas la dua plej profunda kaverno de la mondo kun min. 2.191 m vertikala profundo.

La enirejo al la kaverno situas en alto de 2.250 metroj. La kaverno entenas diversajn vojojn, subterajn akvofalojn, lagojn, ŝaĥtojn de ĝis 115 metroj. Ĝi havas grandan halon en profundo de 1.710 metroj.

La kavernon malkovris en 1960 kartvelaj geologoj. Ĝi estas esplorita ĝis profundo de 340 metrojn en la 1980-aj jaroj. Ekde aŭgusto de 1999, ĝi estas sisteme esplorita. En januaro de 2001, atingis kavernaj esploristoj de la *Ukrainia Speleologia Unuiĝo* la profundon de 1.710 metroj. La *Cave Exploration Team* (CAVEX) sub gvido de ukraino Oleg Klimĉuk atingis profundon de 2.040 metroj en somero de 2005, en oktobro eĉ 2.164 metrojn. Oni supozas, ke la kaverno estas pli profunda. En septembro de 2007, ekspedicio de Aleksander Klimĉuk atingis profundon de 2.191 metroj.

## Literaturo 
* Alexandre Klimchouk, Youri Kasjan: *A la recherche du moins 2000. Le gouffre Krubera (Voronya)*. In: *Spelunca.* Volumo 82, 2, P. 15–24, Parizo, 2001

Kategorio:Kavernoj
Kategorio:Abĥazio
Pedroche

**Pedroche** estas vilaĝo kaj municipo de la Aŭtonoma Komunumo Andaluzio, en la provinco Córdoba, sude de Hispanio.
La areo de la municipo estas 121&nbsp;km2 kie loĝas 1662 geloĝantoj, do loĝdenso estas 13.7 loĝ./km2.
Pedroche situas je 96&nbsp;km de la provinca ĉefurbo Córdoba.
Ĝi nomigas la komarkon Valle de los Pedroches, kiu inkludas la municipojn de Sierra Morena en la provinco Córdoba.

## Demografio
Laŭ statistikoj de la andaluza registaro (SIMA, 2007) la 1662 geloĝantoj de la municipo **Pedroche** estas 840 inoj kaj 822 viroj. En la 121-kvadratkilometra teritorio estas 1 setlejoj, kie loĝas 1662 geloĝantoj, kaj aliaj 0 geloĝantoj loĝas dise en kamparo. Lasta konata nombro de naskiĝoj po jaro estis 8, 4 inoj kaj 4 viroj, kaj mortis 46, 21 inoj kaj 25 viroj. Tiel la natura kresko estis -38 (-2.3%). La laborkapabla loĝantaro estis 711 homoj (42.8%).
 
## Eksteraj ligiloj
*Pedroche - Statistikoj en *Sistema de Información Multiterritorial de Andalucía*.
 
## Referencoj
Kategorio:Municipoj de Andaluzio
Kategorio:Geografio de Andaluzio
Protona forflua linio

En partikla kaj atomkerna fiziko, **protona forflua linio**, la protono forflua linio estas la linio sur la *Z* (atomnumero aŭ kvanto de protonoj) kontraŭ *N* (kvanto de neŭtronoj) ebeno kie la protona apartiga energio estas nulo. Malstabila atomkerno trans la protona forflua linio faras protonan eligon, elradias liberan protonon. La protona forflua linio estas rando de ekzisto de protono-riĉaj atomkernoj. Ĉi tio estas simila al neŭtrona forflua linio, kiu estas sur la alia flanko de areo de atomkerna stabileco. En astrofiziko, la protona forflua linio estas grava en priskribo de atomkernosintezo, aparte de la rp-procezo.

## Vidu ankaŭ 
* Neŭtrona forflua linio

Kategorio:Atoma fiziko
Korpo de baleto

[eta|250px|En ĉi tiu scenaĵo de [Cignolago, la *korpo de baleto* formas formon de litero "V" en la antaŭo de la sceno. La anoj de ĝi direktas la atento al la ĉefa dancisto en la makulo de lumo. La dancistoj malantaŭ ŝi estas ankaŭ *korpo de baleto* kaj formas kadron.]]

En baleto, la **korpo de baleto** () estas la grupo de dancistoj kiuj ne estas solistoj. Ili estas konstanta parto de la baleta kompanio kaj ofte laboras kiel kadro por la ĉefaj dancistoj. Korpo de baleto laboras kiel unuo, kun sinkronigitaj movadoj kaj respektiva enpoziciigo sur la sceno. Specifaj roloj estas iam farataj por la korpo de baleto, kiel la neĝa korpo kaj la flora korpo en *La Nuksrompilo*.

## Vidu ankaŭ 
* Blanka Baleto
* Baleta dancisto

Kategorio:Danco
Möhlin

## Pri la komunumo 
** Möhlin** estas komunumo en la distrikto Rheinfelden de Kantono Argovio, Svislando. Kun 9551 loĝantoj je la 31-a de decembro 2008 la komunumo atingas preskaŭ la grandecon de urbo.

## Geografio 
Möhlin, kvankam en Kantono Argovio apartenas al la aglomeraĵo de la urbo Bazelo. Ĝi situas en frukta leŭsoebenaĵo ĉe la elirejo de la valo de la rivereto *Möhlinbach*, ĉe la suda bordo de la rivero Rejno.

## Najbaraj komunumoj 
La komunumo Möhlin limas en nordo aliflanke de la rivero Rejno al la germanaj komunumoj Schwörstadt kaj Wehr, en oriento al Wallbach kaj Zeiningen, en sudo al Magden kaj Maisprach (Kantono Bazelo Kampara), kaj en okcidento al la distriktĉefurbo Rheinfelden.

## Trafiko 
[eta|maldekstra|150px|[Möhlin (stacidomo)|Stacidomo de Möhlin]]
Möhlin disponas pri stacidomo ĉe la trajnlinio de Svisaj Federaciaj Fervojoj de Bazelo al Frick kaj Zuriko respektive al Laufenburg, kiu estas servata de la regiona trajnliono S1 de la bazela regiontrafikreto.

La komunumo disponas ankaŭ pri aliro al la nacia aŭtoŝoseo A3 de Bazelo tra Zuriko al Koiro.

## Historio 
eta|maldekstra|150px|*Breiti*, moderna loĝkvartalo de Möhlin
La unua dokumenta mencio de Möhlin datiĝas el la jaro 794 kiel *Melina*.

De 1135 ĝis la konkero fare de la napoleonaj trupoj de Francio en la jaro 1897 Möhlin estis kiel la kamparsenjorujo parto de la senjorujo Rheinfelden, sub habsburga regado. Post mallonga franca regado, ĝi kun la tuta Frick-Valo fariĝis en 1802 parto de la Helveta Respubliko kaj en 1803 de la nova Kantono Argovio.

Grava por la evoluo de Möhlin estis la malfermo de la Bötzberg-Fervojo de Bazelo al Zuriko en la jaro 1875 kun propra stacidomo en Möhlin. En la 20-a jarcento ankaŭ diversaj industriaj entreprenoj eksetlis en Möhlin. Plej konata estis la ŝufabriko Bata, kiu tamen ĉesis sian produktadon en la jaro 1990. Nuntempe la komunumo estas ĉefe loĝloko por personoj, kiuj laboras en la urbo Bazelo.

## Vidu ankaŭ 
* Möhlin (stacidomo)

## Eksteraj ligiloj 
* Oficiala retejo de la komunumo Möhlin
* Möhlin en la Historia Leksikono de Svislando
Ham la ĉimpanzo

eta|dekstra|200px|
Ham reveninta sur Teron

**Ham** la ĉimpanzo (julio aŭ aŭgusto 1956 – 19-a de januaro 1983), veranome **Chang**, estas la unua homedo, kiu iris en kosmon, en la kadro de la usona kosmoprogramo Mercury.

Oni ne precize konas lian naskiĝdaton, ĉar li naskiĝis ie en Kameruno, estis kaptita de ĉasistoj kaj aĉetita de United States Air Force en 1959.

Ham revenis sana sur Teron je la 31-a de januaro 1961 post kosma flugo de 16 minutoj kaj 39 sekundoj.

**Ham** estas akronimo de *Holloman Aerospace Medical Center*, la
laboratorio de Nov-Meksiko. Li esti identigata kiel **Ĉimpanzo 65-a**
kaj estis oficiale nomita *Ham* post sia sukcesa reveno.

Post sia kosma flugo li vivis dum 17 jaroj en la Smithsonian National Zoological Park de Vaŝingtono, kaj en la bestoparko North Carolina Zoo.
Li mortis, 26-jarojn aĝa, je la 19-a de januaro 1983 kaj estas entombigita en Alamogordo, antaŭ la muzeo New Mexico Museum of Space History.

Filmo titolita "*Ham, ĉimpanzo en la kosmo*" de Jérôme-Cécil Auffret rilatas lian aventuron.

## Eksteraj ligiloj 
* Ham the Chimp Biography, biografio 
* Ham, la filmo 

Kategorio:Famaj bestoj
Kategorio:Bestoj mortintaj en 1983
Kategorio:Kosmoesploro
Danco de malgrandaj cignoj

eta|La danco de malgrandaj cignoj (kvar dancistoj en centro)
eta|Bildo de la danco de malgrandaj cignoj
**Danco de malgrandaj cignoj** (**danse des petits cygnes** en la franca) estas fama danco de la baleto *Cignolago* de 1895 de Pjotr Iljiĉ Ĉajkovskij, en dua aŭ kvara ago de la baleto, kun la dancordigo de Lev Ivanov.

Dancordigo de Ivanov, kreita por la fama revivigo de *Cignolago* en 1895, intencis imiti la manieron kiel junaj cignoj kunvivas kaj moviĝas kune por protekto. Kvar dancistoj, situantaj en unu linio, eneniras la scenon kaj moviĝas tra ĝi kun ilia brakoj krucigita antaŭe unu de la alia, kupliĝante per la mano kun mano de la postsekva dancisto. Ili moviĝas flanken, farante 16 *pas de chat*. Ideale la dancistoj moviĝas en akurata aŭ proksime-akurata unisono. Je la fino, ili rompas sian ĉenon kaj provas kvazaŭ flugi, nur por fali sur la teron.

Laŭ baleta verkisto Jean Battey Lewis en NPR komentario de 1997, la malgrandaj cignoj estas kutime plenumataj de nekonataj, esperdonaj dancistoj. Ironie, en konsidero de la samformeco postulata de la kvaropo, estado elektita por rolo de malgranda cigno estas ofte konsiderata kiel ŝanco al esti selektita, rimarkita kaj ricevonta pli gravajn rolojn.

Ekzemplo de la komedia potencialo de ĉi tiu danco povas vidiĝi en la filmo *The Intelligence Men* de Eric Morecambe kaj Ernie Wise de 1965.

## Vidu ankaŭ 
* Terminaro de baleto

Kategorio:Dancoj
Aplombo (baleto)

dekstra|129px|
En klasika baleto, **aplombo** estas termino kiu temas pri unu el la bazaj leĝoj de baleto - stabileco.

La Franca baletestro Jean-Étienne Despréaŭ difinis ĝi en 1806 kiel specifa speco de dinamika ekvilibro fundamenta al ĉiuj pozicioj kaj movoj de klasika baleto.

Libro *Gramatiko de la Arto de Dancanta, Teoria kaj Praktika* de 1905, referante al Bernhard Klemm, skribis: "Aplombo estas la absoluta sekureco en plialtiĝado kaj falado reen kiu rezultas de la perpendikulara sinteno de la supra korpo kaj la lerta metado de la piedoj. Per aplombo la dancisto akiras precizecon kaj elegantecon kiuj asekuras la sukcesan plenumadon de ĉiu movo de piedo, tamen arta kaj malfacila, kaj per tio kreas plaĉan
kaj kontentigan efikon ĉe la rigardanto. Aplombo povas esti komparita kun la certeco de tuŝo de la pianisto."

Aplombo estas atingata kun streĉita rekta korpo kun ĝia pezo egale distribuita tra la apoganta piedo aŭ ambaŭ piedoj. Aplombo estas regata per sento kaj regado de la muskoloj ĉe la vertebraro, kio estas, per "tenado de la dorso". La bazo de aplombo estas la pozicioj de piedoj en baleto.

La vera situigo de korpo influas ĉiujn baletajn paŝojn, kaj la perfekteco de la aplombo postulas jarojn de trejnado. Ekzercoj je la manrelo komencas la trejnadon de la stabileco kaj ekvilibro.

En la 18-a jarcento, ĉiutaga civo de altaj sociaj klasoj havis grandan influon de dancaj movoj, kaj tiel la vorto "aplombo" estis uzata por priskribo de majesta, senjoreca, furioza konduto, simile al bravado.

## Signifo ekster baleto 
Ekster baleto la vorto aplombo ĝenerale signifas "tre granda, neŝancelebla memfido"
Kategorio:Danco
Baleta dancisto

eta|350px|La Sovetia Baletkompanio en 1949
**Baleta dancisto** estas dancisto kiu plenumadas baletojn.

***Ballerina*** (itala por *ina dancisto*) estas titolo uzata por priskribi ĉefan inan profesian baletan danciston en granda kompanio.

***Danseur*** (franca) aŭ ***ballerino*** (itala) estas la vira ekvivalenta titolo.

Kvankam la termino *ballerina* estas kutime uzata por ĉiu ina baleta dancisto, ĝi estas rango donita nur al la plej esceptaj inaj solistoj. La opera kantista ekvivalento estas *deva*. Proksimume, depende de la fonto, la rangoj por virinoj, de plej alta al plej malalta, estas:

* *Prima ballerina assoluta* (itala "unua baletistino absoluta") - unua baletistino de la mondo
* *Prima ballerina* (itala "unua baletistino"), *première sujet* (franca "unua dependanta") aŭ *première danseuse* (franca "unua dancisto") - unua baletistino de la teatro
* *Sujet* (franca "dependanta")
* *Coryphée* (franca "korifeo")
* *Corps de ballet* (franca "korpo de baleto") - ano de korpo de baleto

Por viroj, la rangoj estas:

* *Premier danseur noble* (franca "unua dancisto nobla")
* *Premier danseur* (franca "unua dancisto")
* *Sujet*
* *Coryphée*
* *Corps de ballet*

## *Prima ballerina assoluta* 
La titolo aŭ rango *prima ballerina assoluta* estis originale kuraĝigita per la italaj baletestroj de la frua romantika baleta epoko kaj estis donata al baletistino kiu estis konsiderata al esti escepte talenta, pli supre ol la normo de la aliaj kondukantaj baletistinoj. La titolo estas tre malofte uzata nun kaj nunaj uzoj de ĝi estas kutime kiel agnosko de rimarkinda kariero kaj do nun ĝi estas kutime konsiderata kiel honoro anstataŭ aktiva rango.

La unua skribita uzo de la titolo kiel oficiala rango estis per la famekonata franca baletestro Marius Petipa, kiam li donis ĝin al la itala baletistino Pierina Legnani en 1894. Li konsideris ŝin al esti la plej bona en la tuta Eŭropo. Legnani plenumadis en la Sankt-Peterburga Imperia Baleto ekde 1893 ĝis 1901.

La dua baletistino al kiu estis donita la titolo estis Matilda Kŝesinskaja, vivinta en la sama tempo kiel Legnani. Petipa, tamen, ne konsentis ke ŝi devas teni la titolon; kvankam eksterordinara baletistino, ŝi ricevis la titolon unuavice por konservi la imperian prestiĝon.

La nur du baletistinoj kiuj teni la titolon *prima ballerina assoluta* en la Sovetunio estis Galina Ulanova kaj Maja Pliseckaja. En Sud-Afriko, la nura baletistino ricevita la titolon *prima ballerina assoluta* (1984) estis Phyllis Spira (1943-2008). Aliaj dancistoj havantaj la titolon estas, inter aliaj: Alicia Alonso el Kubo; Alicia Markova kaj Margot Fonteyn el Anglio; Eva Evdokimova el Germanio.

Ĝis nun neniu amerika baletistino tenis iam la rangon *prima ballerina assoluta*; Rudolf Nureev konsideris ke la baletistino Cynthia Gregory estas la nura amerika baletistino meritanta la titolon.

Anna Pavlova ne tenis la titolon, kvankam ŝi verŝajne estas la plej bone sciata baletistino en historio.

## Vidu ankaŭ 
* Baleta kompanio
* Terminaro de baleto

## Eksteraj ligiloj 
* La Baletistina Galerio

Kategorio:Danco
Kategorio:Dancistoj
Pedro Abad

**Pedro Abad** estas vilaĝo kaj municipo de la Aŭtonoma Komunumo Andaluzio, en la provinco Córdoba, sude de Hispanio.
La areo de la municipo estas 23&nbsp;km2 kie loĝas 2924 geloĝantoj, do loĝdenso estas 127.1 loĝ./km2.
Pedro Abad situas je 35&nbsp;km de la provinca ĉefurbo Córdoba.
none|eta|220px|Preĝejo *Asunción*, Pedro Abad
## Demografio
Laŭ statistikoj de la andaluza registaro (SIMA, 2007) la 2924 geloĝantoj de la municipo **Pedro Abad** estas 1447 inoj kaj 1477 viroj. En la vilaĝo loĝas 2916 geloĝantoj, kaj aliaj 8 geloĝantoj loĝas dise en kamparo. Lasta konata nombro de naskiĝoj po jaro estis 23, 12 inoj kaj 11 viroj, kaj mortis 31, 16 inoj kaj 15 viroj. Tiel la natura kresko estis -8 (-0.3%). La laborkapabla loĝantaro estis 1408 homoj (48.2%).
 
## Eksteraj ligiloj
*Pedro Abad - Statistikoj en *Sistema de Información Multiterritorial de Andalucía*.
 
## Referencoj
Kategorio:Municipoj de Andaluzio
Kategorio:Geografio de Andaluzio
Variado (baleto)

**Variado** aŭ **klasika variado** (iam nomata kiel *pas seul*, kun signifo en la franca "paŝo sole") en baleto estas sola danco. Variado en baleto havas la saman funkcion kiel ario en opero, permesante al la solanto demonstracii siajn scipovojn. Tipe, variadoj en baleto havas tradician dancordigon, kun ĉiu dancisto dancanta la samajn paŝojn (simile kiel en opero, kie kantisto kantas la samajn vortojn).

Kategorio:Danco
Danca kunulado

[eta|Duopo plenumas *penche* de [La Nuksrompilo.]]
En danco, **kunulado** estas la helpo kaj iam kondukado donita al la kunulo, plej normale de la kontraŭa socia sekso. Ĝi estas grava parto de baleto kaj kunulaj dancoj Kunuloj povas esti de la sama aŭ kontraŭa socia sekso.

## Baleto 
En baleto, kunulado estas aparte studata de viraj ĉefaj dancistoj, kiuj devas ellabori la fortecon por gracie kaj memfide levi, kapti kaj porti inan kunulon. Aliflanke, inaj ĉefaj dancistoj pasigas pli grandan tempon ellaborante la fortecon de la piedoj, maleoloj, kruroj kaj abdomenaj muskoloj por surfingrado.

## Kunulaj dancoj 
En multaj kunulaj dancoj, la vira dancisto devas konduki. Ĉi tio povas esti simple afero de direktado de la ina dancisto en necesan situon, aŭ en libero-formaj dancoj ĝi povas inkluzivi decidadon kaj komunikadon de la vico de la figuroj kiuj estos dancataj. Iu plibonigitaj figuroj de dancaj stiloj *jive*, *jitterbug* kaj roko-kaj-rulo (rokenrola danco) postulas ke la viro plenumu levojn, kvankam ĉi tio estas kutime atingata nur per plibonigitaj dancistoj.

## Vidu ankaŭ 
* *Grand pas de deux*
* Kunula danco
* Terminaro de klasika dancado

## Eksteraj ligiloj 
* Artikolo pri kunulado  en la kleriga retejo de Aŭstralia Baleto.

Kategorio:Danca tekniko
Fendo

**Fendo** povas esti

***Fendo** estas homa korpa figuro dum gimnastiko
*mallarĝa laŭlonga truo, ekzemple **fendo** en muro aŭ en vazo
*Intermama fendo

## Referencoj
Arabesko

**Arabesko** havas diversajn signifojn:

* **Arabesko (ornamaĵo)** estas ornama dekoraĵo interalie aldonita al skribaĵo.
* En klasika baleto, la termino **arabesko (baleto)** aŭ *arabesque* indikas pozicion de korpo en kiu la dancisto staras sur unu kruro kaj la alia kruro estas etendita malantaŭ la korpo, kun ambaŭ genuoj streĉitaj rektaj.
* **Arabesko** estas muziko kiu konsistas el miksaĵo de tradicia turka popolmuziko kaj mezorienta muziko aŭ mondaj muzikaj influoj kaj adaptiĝoj de internaciaj sonoj.
Cigno (apartigilo)

La vorto **Cigno** havas plurajn signifojn:

* **Cigno** (*Cygnus*) estas birdo el la ordo de anseroformaj kaj familio de la anasedoj, estas kelkaj specioj.
* **Cigno (konstelacio)** estas konstelacio.
* **Subvencio Cigno** estas premio donata ĉiujare al esperantistoj laborantaj en evolu-landoj, kiuj faras gravajn kontribuojn al la afero de Esperanto.

## Vidu ankaŭ 
* Cigna ansero
* Cignokanto
* Cignolago - baleto
* Danco de malgrandaj cignoj
Metarhizium acridum

***Metarhizium acridum*** estas parazito de Acrididea. Ĝia teleomorfo estas *Metacordyceps taii*.

## Notoj kaj referencoj 
Kategorio:Sordariomycetes
Kategorio:Fungospecioj
Industrilando

dekstra|400px|eta|Mapo de landoj laŭ ilia kategorio en la Raporto pri la Indekso de Homa Disvolviĝo por 2022-2024
[eta|400px|dekstra|En blua, la plej disvolviĝintaj landoj laŭ la [Internacia Monunua Fonduso kaj la Monda Banko, 2009]]
[eta|dekstra|400px|Neindustrilandoj: Malhelverdaj, disvolviĝantaj ekonomioj laŭ [Internacia Monunua Fonduso|IMF; helverdaj, disvolviĝantaj ekonomioj ekster atento de IMF; ruĝaj, laŭgradigintaj al **industrilando**j; bluaj, sojlolandoj, 2014]]
La **industrilandoj** aŭ **disvolviĝintaj landoj** estas landoj, kies la plinombro el la loĝantoj akiras satigon de ĉiuj siaj vivaj necesoj, sufiĉan komforton kaj edukon.

La plej disvolvitaj en la mondo estas la grupo de 25 landoj, de la 24an de septembro 2018 en tiu grupo estas Pollando, dum lastaj 10 jaroj nur Pollando eniris tiun grupon.

La praaj difinoj pri industrilandoj baziĝis sur la ekonomia disvolviĝo, sed la industrilandoj estas ne nur tiuj, kiuj havas grandan malnetan enlandan produkton, sed ankaŭ plej bonan homan disvolviĝon

## Difiniloj de *disvolviĝintaj landoj* 
la Programo de la Unuiĝintaj Nacioj pri Disvolvado havas du difinojn de la disvolviĝintaj landoj:
* Landoj, kies Indekso de homa disvolviĝo superas ol 0,8 (tio koncernis 70 landojn en 2007)
* Landoj de OEKE, de Orienta Eŭropo kaj de KSŜ. Ĉi-tiu lasta difino estas politika kaj arbitracia, sed bone kongruas kun la geografia distribuo de la industrilandoj.

Pro tiu geografia distribuo, oni nomas « *Nordaj landoj* » la disvolviĝintajn landojn; dum la evolulandoj estas tiel nomataj « *Sudaj landoj* ».

Kelkvorte, la disvolviĝintaj landoj:
* estas demokratioj
* havas mezan vivnivelon pli alta ol tiu de la evolulandoj kaj pli stabilan ekonomion.

## Vidu ankaŭ 
* Duaranga sektoro

Kategorio:Ekonomio
Kategorio:Ekonomiko
Jaulny

**Jaulny** [elparolu : Ĵolni] estas franca komunumo en la departemento Meurthe-et-Moselle kiu troviĝas en la regiono Loreno.

## Geografio 
Tra la urbo fluas la rivero Rupt de Mad.
Oni trovas en Jaulny multe ĵurasiajn fosiliojn, ekzemple *Clypeus plotii* aŭ *Parkinsonia parkinsoni*.

## Famuloj 
Laŭ loka legendo, Johana de Arko vivis tie sub la nomo Jeanne des Armoises.

## Esperanta vivo 
Okaze de la eŭropaj balotoj en 2004, Eŭropo - Demokratio - Esperanto ricevis 2 voĉdonojn (2,53%).

## Vidu ankaŭ 
Thiaucourt-Regniéville

Kategorio:Komunumoj de Meurthe-et-Moselle
Seyssel

**Seyssel** (prononcu [Se**sel**]) estas la nomo de du najbaraj franca komunumo sur ambaŭ bordoj de Rodano, en la regiono Rhône-Alpes.
*Seyssel en la departemento Ain, sur la dekstra (okcidenta) bordo de Rodano.
*Seyssel en la departemento Haute-Savoie, sur la maldekstra (orienta) bordo de Rodano.

Ĉar ambaŭ komunumoj estas ĉefurboj de du samnomaj kantonoj, estas du Kantonoj Seyssel, en departementoj Ain kaj Haute-Savoie.

Tri aliaj paroj da komunumoj en Francio estas en la sama situacio:
*Avricourt (Moselle) kaj Avricourt (Meurthe-et-Moselle), disigata post la Francia-Prusia Milito de 1870.
*Saint-Pierre-d'Entremont (Savoie) kaj Saint-Pierre-d'Entremont (Isère) ĉe ambaŭ bordoj de rivero Guiers.
*Le Pont-de-Beauvoisin (Savoie)  kaj Le Pont-de-Beauvoisin (Isère) ankaŭ disigata de rivero Guiers.
Harplekto

400px|eta|maldekstra|Sistemo plekti ne per hartufoj sed montrata per diverskoloraj ŝnuroj
150px|dekstra|eta|Tipa franca harplekto
eta|Virino kun afrikaj harplektetoj

**Harplekto** aŭ **harplektaĵo** aŭ **harligo** estas hararanĝo, ĉe kiu kelkaj tufoj de haroj sur la kapo de la homo estas kunplektitaj.

Ĉe simpla harplekto haroj estas dividitaj je tri egalaj tufoj. Eksteran tufon (alterne la dekstran kaj maldekstran) oni interplektas kun la meza. La finon de la plektita harligo oni fiksas per elastringo, harpinglo, rubando aŭ alia ilo.

## Aliaj 
Metafore oni povas uzi tiun vorton por afero ne ligataj al hararoj, ekzemple bildoj, figuroj, simboloj, geografiaj formoj (riveroj) ktp.

Same oni povas plekti ne nepre hartufojn, sed ankaŭ fadenojn, kablojn, ŝnurojn ktp.

Kategorio:Hararanĝoj
Mumpf

** Mumpf** estas komunumo en la distrikto Rheinfelden de Kantono Argovio, Svislando. Ĝi havis 1308 loĝantojn je la 31-a de decembro 2008.

## Geografio 
La vilaĝo Mumpf situas ĉe la suda bordo de la rivero Rejno ĉe la piedo de la Argovia Tavolĵuraso. La orientan limon de la komunumo formas la rivereto *Fischingerbach*, kiu alfluas al Rejno. La areo de la komunumo mezuras 3,13&nbsp;km², de kiuj 1,39&nbsp;km² estas kovritaj de arbaro kaj 0,68&nbsp;km² de konstruaĵoj. La plej alta punkto de la komunumo situas sur alteco de 500 m s.m. ĉe la marĝeno de la altebenaĵo *Chriesiberg*, la plej malalta punkto je 280 m s.m. ĉe la bordo de la Rejno.

## Najbaraj komunumoj 
La komunumo Mumpf limas en nordo aliflanke de la rivero Rejno al la germana urbo Bad Säckingen, en oriento al Stein, en sudoriento al Obermumpf, en sudokcidento al Zuzgen, en okcidento al Zeiningen, kaj en nordokcidento al Wallbach.

## Trafiko 
Mumpf disponas pri stacidomo ĉe la trajnlinio de Svisaj Federaciaj Fervojoj de Bazelo al Frick kaj Zuriko respektive al Laufenburg, kiu estas servata de la regiona trajnliono S1 de la bazela regiontrafikreto.

La komunumo disponas ankaŭ pri aliro al la nacia aŭtoŝoseo A3 de Bazelo tra Zuriko al Koiro.

## Historio 
La unua dokumenta mencio de Mumpf datiĝas el la jaro 1218 kiel *Mumpher*.

En la jaro 1991 en Mumpf estis elfolsita la restaĵoj de fortikita setlejo el la neolitiko. Sub la hotelo Anker estis trovitaj la muroj de romia etkastelo.

La vilaĝo, kiu nomiĝis ĝis la jaro 1803 *Niedermumpf* en mezepoko estis homburga servuto kaj poste habsburga kiel parto de la voktdistrikto Bad Säckingen. En la jaro 1797 la regiono estis konkerita de francaj trupoj. Post mallonga franca regado, ĝi kun la tuta Frick-Valo fariĝis en 1802 parto de la Helveta Respubliko kaj en 1803 de la nova Kantono Argovio.

## Famuloj 
* Élisabeth Rachel Félix

## Vidu ankaŭ 
* Mumpf (stacidomo)

## Eksteraj ligiloj 
* Oficiala retejo de la komunumo Mumpf
* Gerhard Trottmann: *Mumpfer Heimatkunde,* 2014, 172 p., A4, ISBN 978-3-033-04831-7
* Gerhard Trottmann: *800 Jahre Mumpf*. Dokumentation zur Jubiläumsausstellung 2018 „Die alten Mumpfer kommen“, 132 p., A4, ISBN 978-3-033-06948-0
* Mumpf en la Historia Leksikono de Svislando
Veščica (Murska Sobota)

**Veščica,** hungare **Falud** estas malgranda vilaĝo en Slovenio en provinco Prekmurje, en statistika regiono Pomurske, en Urba municipo Murska Sobota.
eta|dekstra|280ra|Municipo Murska Sobota en Slovenio, kie Veščica troviĝas

## Bazaj informoj 
* Areo: 3&nbsp;km²
* Alto super marnivelo: 192 m
* Koordinatoj: 
* Loĝantaro: 400
* Poŝtkodo: 9000
* Aŭtokodo: MS

## Situo 
Veščica situas sur ebenaĵo, laŭ flanka vojoj kontaktiĝanta kun Kupšinci kaj Černelavci.

## Historio 
Ĝis fine de la 1-a mondmilito la vilaĝo apartenis al Hungara reĝlando, al Vas (reĝa departemento), al distrikto de Muraszombat, poste al Reĝlando de serboj, kroatoj kaj slovenoj, ekde 1929 al Jugoslavio. En 1941 la germana armeo senbatale okupis la komunumon kaj post 10 tagoj transdonis ĝin al Hungario. Ĝis 1945 tio estis parto de Hungario, ekde 1991 de Slovenio.

## Fontoj 
* slovena Vikipedio
* w.ms.sik.si
* w.geopedia.si

Kategorio:Vilaĝoj de Slovenio
Večeslavci

**Večeslavci**, hungare **Vasvecsés** estas vilaĝo kaj samtempe municipo en Slovenio, en provinco **Prekmurje**, en statistika regiono **Pomurska**, en Občina Rogašovci. La oficiala loknomo estis **Vecseszlavec** ĝis 1887, poste pro la hungariga politiko la vilaĝo ricevis pli hungarecan nomon.
eta|dekstra|280ra|Municipo Rogašovci en Slovenio, kie Večeslavci troviĝas

## Bazaj informoj 
* Areo: 5&nbsp;km²
* Alto super marnivelo: 233 m
* Koordinatoj: 
* Loĝantaro: 390
* Poŝtkodo: 9262
* Aŭtokodo: MS
* Telefonprefikso:

## Situo 
Večeslavci situas sur deklivoj, laŭ traira flankovojo.

## Historio 
La unua mencio devenis el 1365 laŭ hungara formo *"Wechezloufolua"* (=Veĉeŝlu-vilaĝo), apartenanta al fortikaĵo de Felsőlendva. Ĝis fine de la 1-a mondmilito Vasvecsés apartenis al Hungara reĝlando, al Vas (reĝa departemento), al distrikto Muraszombat, poste al Reĝlando de serboj, kroatoj kaj slovenoj, kiu baldaŭe ŝanĝis nomon al Jugoslavio. En 1941 la germana armeo senbatale okupis la komunumon kaj post 10 tagoj transdonis ĝin al Hungario. Ĝis 1945 tio estis parto de Hungario, ekde 1991 de Slovenio. En 1958 vilaĝa festego okazis.

## Vidindaĵo 
* kapelo omaĝe al Sankta Spirito de 1829

Kategorio:Vilaĝoj de Slovenio
Juan Bautista Alberdi

**Juan Bautista ALBERDI** (naskiĝis la 29-an de aŭgusto 1810, en San Miguel de Tucumán, mortis la 19-an de junio 1884, en Neuilly-sur-Seine) estis argentina diplomato, li helpis redakti la Argentinan Konstitucion de 1853. Lia pli grava verko estis *Bases y puntos de partida para la organización política de la república argentina* (1852)

## Referencoj 
## Vidu ankaŭ 
* Esperantistaj diplomatoj

## Eksteraj ligiloj 
* Biografio 

Kategorio:Argentinaj verkistoj
Kategorio:Argentinaj diplomatoj
Thiaucourt-Regniéville

**Thiaucourt-Regniéville** [elparolu : Tjokur-Renjevil] estas franca komunumo en la departemento Meurthe-et-Moselle kiu troviĝas en la regiono Loreno.
maldekstra|100ra|Blazono

## Geografio 
eta|maldekstra|Kapelo de Regniéville
Tra la urbo fluas la rivero Rupt-de-Mad.

### Klimato 
### Ekonomio 
### Demografio 
## Historio 
La urbo apartenis sinsekve al abato de Gorze, al duklando de Bar, al duklando de Loreno kaj finfine al Francio. Dum la unua mondmilito la germana armeo okupaciis la urbon. La usona armeo en 1918 liberigis la urbon.

## Esperanta vivo 
Okaze de la eŭropaj balotoj en 2009, Eŭropo - Demokratio - Esperanto ricevis 1 voĉdonon (0,46%).

## Vidindaĵoj 
* Germana tombejo
* Usona tombejo
* Armea Muzeo

## Famuloj 
* La generalo Clinchant
* La profesoro Jacquin 

## Vidu ankaŭ 
Jaulny

## Notoj kaj referencoj 
Kategorio:Komunumoj de Meurthe-et-Moselle
Toul

**Toul**  estas franca komunumo en la departemento Meurthe-et-Moselle kiu troviĝas en la regiono Loreno.

## Geografio 
Toul situas ĉe la rivero Mozelo (*la Moselle* en la franca, *die Mosel* en la germana), okcidente de Nancio, en rondvaleto ĉirkaŭita okcidente de la *Côtes de Meuse* - Mozaj Altaĵoj - ankaŭ nomitaj *Côtes de Toul* - Montetoj de Toul - kiel cetere nomiĝis poste la tiea vino Côtes-de-Toul kaj, oriente, de la *Côtes de Moselle* - Mozelaj Altaĵoj - .

eta|centra|300ra|Katedralo *Saint-Étienne* (Sankta Stefano) de Toul, el nord-orienta vidpunkto

## Vidu ankaŭ 
* Komunumoj de Meurthe-et-Moselle
* Toul (stacidomo)

## Eksteraj ligiloj 
* 


Kategorio:Komunumoj de Meurthe-et-Moselle
Alofo

**Alofo** estas ĉefurbo kaj haveno de Niuo.

La komunumo situas laŭ la marbordo havanta sudan kaj nordan partojn. Loĝas en la norda parto 256 homoj, en la suda parto 358 homoj (resume 614 en 2001). Tie funkcias la administracio. La flughaveno troviĝas en distanco de 7 km. La distanco al la novzelanda Auckland estas 2481 km-oj.

En 2004 ventego okazis, en kio la hospitalo detruiĝas. Oni rekonstruis pli grandan hospitalon 3 km-ojn for ĉe pli protektata parto. Ankaŭ tio apartenas al la suda parto.

eta|300px|Situo de Alofo en Niuo

Kategorio:Ĉefurboj de Oceanio
Kategorio:Marhavenaj urboj
Obermumpf

** Obermumpf** estas komunumo en la distrikto Rheinfelden de Kantono Argovio, Svislando. Ĝi havis 1014 loĝantojn je la 31-a de decembro 2008.

## Geografio 
Obemumpf situas en la mezo de la valo de la rivero *Fischingerbach*, kiu havas sian originon en la Tavolĵuraso, fluas de sudokcidento al nordoriento kaj alfluas inter Mumpf kaj Stein al Rejno.

## Najbaraj komunumoj 
La komunumo Obermumpf limas en nordokcidento al Mumpf, en nordoriento al Stein, en oriento al Münchwilen, en sudoriento al Schupfart, en sudokcidento al Hellikon kaj en okcidento al Zuzgen.

## Trafiko 
La komunumo Obermumpf estas konektita al la publikatrafikreto per poŝtaŭtolinio de Möhlin al Schupfart.

La plej proksima aliro al la nacia aŭtoŝoseo A3 situas en Eiken.

## Historio 
La unua dokumenta mencio de Obermumpf datiĝas el la jaro 1302 kiel *Obermumphier*.

Apud la preĝejo arkeologoj trovis restaĵojn de romia bieno, kiu pruvas, ke en Obermumpf jam en frua tempo setlis homoj. En mezepoko Obermumpf estis posedaĵo de la Habsburgoj. En la jaro 1797 la regiono estis konkerita de francaj trupoj. Post mallonga franca regado, ĝi kun la tuta Frick-Valo fariĝis en 1802 parto de la Helveta Respubliko kaj en 1803 de la nova Kantono Argovio.

## Eksteraj ligiloj 
* Oficiala retejo de la komunumo Obermumpf
* Obermumpf en la Historia Leksikono de Svislando
Karaktera danco

[eta|*[Cachucha* en *Le Diable boiteux*]]

**Karaktera danco** estas specifa subdivido de klasika danco. Ĝi estas la stiligita prezento de tradicia popola aŭ nacia danco, kutime de iu eŭropa lando, kaj uzas movojn kaj muzikon kiuj estas adaptitaj por teatro.

Karaktera danco estas enhavata en granda parto de la klasika baleta repertuaro. Popularaj karakteraj dancaj adaptiĝoj por baleto ankaŭ inkluzivas la naciajn dancojn de Hungario, Rusio, Pollando, Italio kaj Hispanio: *cardas*, mazurko, *tarantella*, flamenko, kaj tiel plu.

Bona ekzemplo de karaktera danco en baleto estas la serio de naciaj dancoj kiuj estas je la starto de ago 3 de *Cignolago*. La baleto *Donkiĥoto* ankaŭ uzas multajn karakterajn variadojn bazitajn sur flamenko, tradicia hispana danco.

Ekster Rusio, estas malgranda trejnado en la arto de karakteraj dancoj. Tamen, ĝi estas larĝe instruita ankaŭ en la Unuiĝinta Reĝlando kaj Aŭstralio, kie ĝi estas parto de la trejnado de studantoj je la Reĝa Baleta Lernejo kaj la Aŭstralia Baleta Lernejo. Ĝi estas ankaŭ instruata kiel aparta scipovo en la grada ekzamena studa plano de la Reĝa Akademio de Danco. Plejparto de plenumantaj kompanioj aŭ lernejoj aliloke estas ne familiaraj kun la historio aŭ tekniko de ĉi tiu stilo. Pro tio, la termino "karaktera danco" estas ofte uzata en iluziaj manieroj kiuj ne estas konvenaj al la originala difino en baleta terminaro.

Popolaj tradicioj estas kunigita en tion kio estas sciata kiel baleto por jarcentoj, sed nome Aleksandr Ŝirjajev, asistanto de Marius Petipa, faris ke karaktera danco iĝis unika kaj kodigita arta formo prenanta sian plenrajtan lokon kiel gravan parton de klasika baleto.

Karakteraj dancoj estas kutime plenumitaj en ŝuoj aŭ kofroj, kun ŝamaj plandumoj kaj malgrandaj kalkanumoj. Viroj tipe vestas nigrajn karakterajn ŝuojn kaj virinoj tipe vestas karne kolorigitajn ŝuojn kun pli granda kalkanumo.

## Eksteraj ligiloj 
* Yves Guillard, Karakteraj dancoj
* Magali Vial, Danco *Les Brevets* de sudorienta Francio 

Kategorio:Danco
Kategorio:Dancoj
Avaruo

eta|300px|Situo de Avaruo
eta|300px|Ĉefstrato de Avaruo
**Avaruo** estas ĉefurbo (ankaŭ la plej granda urbo) kaj havenurbo de Kukinsuloj.

Avaruo situas sur vulkana insulo Rarotonga, kie loĝis en 2006 5445 homoj. La urbo havas bibliotekon kaj universitaton. Iom apude flughaveno funkcias.

Telefonkodo estas +682.

En 2005 ventego (ŝtormego) okazis.

eta|maldekstra|260px|Vido de Avaruo
eta|maldekstra|260px|Flughaveno de Avaruo

Kategorio:Ĉefurboj de Oceanio
Kategorio:Marhavenaj urboj
Spagato

eta|Laŭlonga spagatoo
[eta|[Gimnastikisto plenumanta dekstran laŭlongan spagaton]]
eta|Studantaj dancistoj en *grand jeté*
eta|Tro-spagato
[eta|[Tekvondo|Tekvonda praktikanto plenumanta laŭlarĝan spagaton]]
[eta|Staranta spagato dum turniĝo en [arta sketado]]

**Spagato** estas homa korpa figuro en kiu la kruroj estas paralelaj unu al la alia kaj etenditaj en kontraŭaj direktoj. Spagato povas esti plenumita dum diversaj atletaj agadoj, inkluzivante de danco (aparte klasika baleto), arta sketado, gimnastiko, luktosporto, naĝado, jogo.

Dum plenumado de spagato, la linioj difinitaj per la enaj femuroj de la kruroj formas nekutime grandan angulon 180 gradoj. Sukcesa atingo de ĉi tiu granda angulo postulas bonegan flekseblecon kaj streĉitecon de la subgenua tendeno (genukava tendeno, poplita tendeno) kaj ilio-lumbaj muskoloj. Pro ĉi tio spagato estas ofte uzata kiel streĉanta ekzerco por varmigi kaj pligrandigi flekseblecon de la kruraj muskoloj.

## Variaĵoj 
Estas du ĝenerala formoj de spagato:

* **Flanka spagato** aŭ **laŭlarĝa spagato** estas plenumata per etendado de la kruroj maldekstren kaj dekstra de la torso. Flanka spagato estas nomata kiel **ĉinia spagato** en luktosporto. Aliaj nomoj por flanka spagato estas **skatola spagato** kaj **centra spagato**.
* **Antaŭa spagato** aŭ **laŭlonga spagato** estas plenumata per etendado de unu kruro antaŭen, kaj de la alia kruro malantaŭen de la torso. En danco, laŭlonga spagato estas nomata laŭ la kruro kiu estas etendata antaŭen. Tiel se la dekstra kruro estas etendita antaŭen estas la *dekstra spagato* kaj se la maldekstra kruro estas etendita antaŭen estas la *maldekstra spagato*.

Estas multaj variadoj de formo de spagato:

* **Trospagato**, en kiu la angulo inter la kruroj superas 180 gradojn.
* **Pendanta spagato**, en kiu la korpo estas subtenata nur per la piedoj (ekzemple, la piedoj kuŝas sur du seĝoj, kiu staras je distanco inter unu kaj la alia proksimume egala al duobla longo de la kruro).
* **Spagata salto** estas spagato kiu estas plenumata dum salto, estante ankoraŭ en la aero. En terminaro de klasika dancado certaj variantoj de ĉi tio estas *grand jeté* (aŭ ''grand écart en l'air*) kaj *grand pas de chat''.
* **Vertikala spagato**, en kiu la kruraj linioj estas orientitaj vertikale.
* **Tordanta spagato** estas plenumata kun trairo de laŭlonga spagato al flanka spagato, kaj poste al la kontraŭa laŭlonga spagato.

## Populara kulturo 
Multaj homoj ne havas sufiĉan flekseblecon bezonatan por plenumi spagaton kaj tial ili pritaksas spagatn kiel nekomforta aŭ dolora. Pro ĉi tiu vasta konsiderado, spagato aperas en maldelikata farso,?? malicoĝojo kaj aliaj formoj de distraĵo.

## Referencoj 
## Vidu ankaŭ 
* Animacio de dancisto plenumanta laŭlarĝan spagatan salton

## Eksteraj ligiloj 
* Vikilibroj pri laŭlonga spagato
* Akademio de Danco pri laŭlonga spagato
* Kiel fari laŭlongan spagaton
* Vikilibroj pri laŭlarĝa spagato
* Akademio de Danco pri laŭlarĝa spagato
* Kiel fari laŭlarĝan spagaton

Kategorio:Danco
Kategorio:Gimnastiko